Diari Oficial de la Generalitat Valenciana


Sumari del DOGV 8283, del 27-04-2018 (2018/3606)

RESOLUCIÓ de 26 de març de 2018, de la Conselleria d'Educació, Investigació, Cultura i Esport, per la qual es concedeix autorització d'obertura i funcionament als centres docents privats d'Educació Infantil de primer cicle de la Comunitat Valenciana que figuren en l'annex.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8283

Data del DOGV
:   27-04-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/3606


Data del document
:   26-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 26 de març de 2018, de la Conselleria d'Educació, Investigació, Cultura i Esport, per la qual es concedeix autorització d'obertura i funcionament als centres docents privats d'Educació Infantil de primer cicle de la Comunitat Valenciana que figuren en l'annex. [2018/3606]  
Els expedients han sigut iniciats a instàncies dels promotors-titulars dels centres que figuren en l'annex, en sol·licitud d'autorització d'obertura i funcionament.  
La Direcció General de Centres i Personal Docent ha emés informe favorable a cada un dels centres sobre la proposta d'instal·lacions i ús educatiu dels espais reflectits en la documentació tècnica presentada per a les autoritzacions dels centres, d'acord amb el que disposa la legislació vigent.  
Cada expedient ha sigut tramitat per la direcció territorial competent en matèria educativa, i inclou l'informe favorable de la Unitat Tècnica de Construccions. Pel que fa a la relació del professorat i les titulacions respectives disposen d'informe de la Inspecció Educativa o, tal com s'indica en l'annex, del compromís, del titular del centre, d'aportar-los abans de l'inici de les activitats educatives corresponents.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació, modificada per la Llei orgànica 8/2013, de 9 de desembre, per a la millora de la qualitat educativa; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vista la proposta del director general de Centres i Personal Docent de 26 de març de 2018, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Autoritzar l'obertura i funcionament dels centres docents privats d'Educació Infantil de primer cicle, que s'especifiquen en l'annex, atenent les característiques, els ensenyaments i la capacitat màxima que s'hi assenyalen.  
  
Segon  
Els centres indicats en l'annex, que no han aportat la relació del professorat i les titulacions respectives, hauran de fer-ho davant de la direcció territorial corresponent, que haurà d'aprovar-la, amb un informe previ de la Inspecció Educativa abans de l'inici de les activitats corresponents.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada.  
Per als interessats que no siguen objecte de notificació, els terminis començaran a comptar l'endemà de ser publicada en el Diari Oficial de la Generalitat Valenciana.  
  
València, 26 de març de 2018.- El conseller d'Educació, Investigació, Cultura i Esport, p.d. (26.10.2016), el secretari autonòmic d'Educació i Investigació: Miguel Soler Gracia.  
  
  
  
ANNEX  
  
Codi: 50182723.  
Denominació genèrica del centre: Centre d'Educació Infantil de primer cicle.  
Denominació específica del centre: Ninón.  
Titularitat: Escuela Infantil Ninón, Societat Limitada.  
Domicili: c/ José de Cabo Palomares, número 35.  
Localitat: Alacant (03487).  
Província: Alacant.  
Ensenyaments i capacitat màxima que s'autoritza:  
3 unitats d'Educació Infantil, primer cicle, distribuïdes així:  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 15 llocs escolars.  
- 1 unitat per a escolars de 2 a 3 anys, amb 16 llocs escolars.  
Presenta compromís d'aportar, a la Inspecció Educativa de la direcció territorial corresponent, la relació del professorat amb les titulacions respectives abans de l'inici del curs escolar.  
  
Codi: 01495956.  
Denominació genèrica del centre: Centre d'Educació Infantil de primer cicle.  
Denominació específica del centre: El Camino.  
Titular: Escuela Infantil Catral, Societat Limitada.  
Domicili: c/ Almoradí, número 53.  
Localitat: Catral (03415).  
Província: Alacant.  
Ensenyaments i capacitat màxima que s'autoritza:  
3 unitats d'Educació Infantil, primer cicle, distribuïdes així:  
?1 unitat per a escolars de 0 a 1 any, amb 8 llocs escolars.  
?1 unitat per a escolars d'1 a 2 anys, amb 13 llocs escolars.  
?1 unitat per a escolars de 2 a 3 anys, amb 16 llocs escolars.  
  
Codi: 86468236.  
Denominació genèrica del centre: Centre d'Educació Infantil de primer cicle.  
Denominació específica del centre: Els Sentits.  
Titular: Verónica Ribalta Barreda.  
Domicili: c/ Cronista Revest, número 9.  
Localitat: Castelló de la Plana (12904).  
Província: Castelló.  
Ensenyaments i capacitat màxima que s'autoritza:  
2 unitats d'Educació Infantil, primer cicle, distribuïdes així:  
?1 unitat per a escolars d'1 a 2 anys, amb 13 llocs escolars.  
?1 unitat per a escolars de 2 a 3 anys, amb 20 llocs escolars.  
  
Codi: 92031076.  
Denominació genèrica del centre: Centre d'Educació Infantil de primer cicle.  
Denominació específica del centre: Bolquerets II.  
Titular: Alberto Cortijo Tórtola.  
Domicili: c/ Via Egnatia, número 23.  
Localitat: La Pobla de Vallbona (46226).  
Província: València.  
Ensenyaments i capacitat màxima que s'autoritza:  
7 unitats d'Educació Infantil, primer cicle, distribuïdes així:  
?1 unitat per a escolars de 0 a 1 any, amb 8 llocs escolars.  
?3 unitats per a escolars d'1 a 2 anys, amb 13 llocs escolars cada una.  
?1 unitat per a escolars de 2 a 3 anys, amb 20 llocs escolars.  
?1 unitat per a escolars de 0 a 2 anys, amb 8 llocs escolars.  
?1 unitat per a escolars de 1 a 3 anys, amb 15 llocs escolars.  
Presenta compromís d'aportar, a la Inspecció Educativa de la direcció territorial corresponent, la relació del professorat amb les titulacions respectives abans de l'inici del curs escolar.